[{"text_idx": "#000003", "text": "Margus Hunt ERR-ile: hooaeg algas va\u0308ga raskelt, nu\u0308u\u0308d on hakanud paremini minema"}, {"text_idx": "#000004", "text": "Kergejo\u0303ustikust ameerika jalgpalli siirdunud ja 2017. aastast Indianapolis Coltsi ridadesse kuuluv Margus Hunt on enda praeguse koduklubiga va\u0308ga rahul. Tema so\u0303nul oli kevadel pakkumisi ka mujalt, kuid Coltsis on hea meeskonnavaim ja ta ei soovinud sellest loobuda."}, {"text_idx": "#000005", "text": "Hunt alustas NFL-i karja\u0308a\u0308ri 2013. aastal Cincinnati Bengalsis, 2017. aasta kevadel siirdus ta Coltsi ning ta\u0308navu ma\u0308rtsis so\u0303lmis Coltsiga uue kaheaastase lepingu."}, {"text_idx": "#000006", "text": "\"Paar erinevat pakkumist oli, aga mulle meeldis siin. Meeskond on va\u0308ga hea, treenerid on head. Ei tahtnud eriti lahkuda,\" ra\u0308a\u0308kis 32-aastane Hunt ERR-ile. \"Kuidagi see meeskonnaolu on nii hea siin, seda on raske kirjeldada. Ei tahtnud seda rikkuda sellega, et la\u0308hed kuskile teise meeskonda. Meil on va\u0308ga hea meeskonnavaim ja ma ei tahtnud sellest loobuda.\""}, {"text_idx": "#000007", "text": "Viimased kaks hooaega on Hunt na\u0308idanud stabiilselt head ma\u0308ngu. Kuidas vo\u0303ib praeguse hooajaga rahul olla? \"Algas va\u0308ga raskelt. Ei suutnud olla korralikus asendis, et ru\u0308ndajaid tagasi hoida. Nu\u0308u\u0308d on hakanud natuke paremini minema ja loodetavasti hakkab ka statistiliselt paremini minema,\" mo\u0303tiskles ta."}, {"text_idx": "#000008", "text": "Hooaja eel u\u0308tles Hunt Coltsi kodulehel avaldatud intervjuus, et tahab olla parim kaitsja. Kuidas sellega on la\u0308inud? \"To\u0308o\u0308d on veel vaja teha. Hooaja alguses ei saanud sellega hakkama, aga nu\u0308u\u0308d u\u0308ritan iga trenn paremaks saada,\" so\u0303nas Hunt. \"Nu\u0308u\u0308d on hakanud vaikselt paremini minema. Loodetavasti suudab hooaja korralikult lo\u0303petada.\""}, {"text_idx": "#000009", "text": "Coltsil on ka\u0308imasolev hooaeg kulgenud u\u0308les-alla. Miks? \"Kahjuks see on selline liiga, et iga pu\u0308hapa\u0308ev juhtub, mis juhtub, kunagi ei tea. Vahepeal lihtsalt meil veab, vahepeal neil veab,\" selgitas Hunt. \"Sellepa\u0308rast see ongi ko\u0303ige vaadatum ma\u0308ng, et kunagi ei tea, mis juhtub.\""}, {"text_idx": "#000010", "text": "Mis on klubi jaoks hooaja eesma\u0308rk? \"Ikka sama \u2013 u\u0308ritame esiteks divisjoni vo\u0303ita ja sealt edasi play-off'idesse minna,\" u\u0308tles Hunt. \"Meil on ko\u0303ik mehed olemas, kellega seda eelmisel aastal tegime, nu\u0308u\u0308d tuleb lihtsalt ma\u0308ngida nii, nagu ma\u0308ngisime eelmise aasta lo\u0303pus. Oleme va\u0308ga suutelised selleks.\""}, {"text_idx": "#000011", "text": "Aga isiklik eesma\u0308rk? \"Lihtsalt paremini ma\u0308ngida. Olla rohkem ma\u0308ngu keskel ja palli u\u0308mber. Saada ikkagi paar korda ma\u0308ngujuhi juurde ka,\" muheles Hunt."}, {"text_idx": "#000012", "text": "Kehale on ameerika jalgpall u\u0308sna raske. Palju Hundil veel jo\u0303udu jaksu on? \"Jo\u0303udu ja jaksu on ku\u0308ll. Keha on ka o\u0303nneks va\u0308ga ha\u0308sti vastu pidanud. Paar vigastust on olnud, aga midagi sellist ku\u0308ll pole olnud, mis oleks ma\u0308ngust eemale hoidnud,\" mo\u0303tiskles Hunt. \"Mul noorusest kokkupuudet ameerika jalgpalliga pole olnud, sellepa\u0308rast on keha ka natuke paremini vastu pidanud. Ko\u0303ik, mis me siin teeme, on selle jaoks mo\u0303eldud, et terve hooaja vastu pidada.\""}, {"text_idx": "#000014", "text": "Margus Hunt lahkus Indianapolis Coltsist"}, {"text_idx": "#000015", "text": "Hundi koduklubi sai napi kaotuse"}, {"text_idx": "#000016", "text": "Hundi koduklubi purustas Jaguarsi ja asus divisjoni juhtima"}, {"text_idx": "#000017", "text": "Colts ja Hunt said ja\u0308rjekordse dramaatilise vo\u0303idu"}, {"text_idx": "#000019", "text": "Hundi koduklubi sai hooaja teise kaotuse"}, {"text_idx": "#000020", "text": "Hunt ja Colts olid vo\u0303idukad teist ma\u0308ngu ja\u0308rjest"}, {"text_idx": "#000022", "text": "Margus Hundi kodumeeskond sai enne hooaja algust valusa tagasilo\u0308o\u0308gi"}, {"text_idx": "#000024", "text": "Ja\u0308rvela \"Ringvaatele\": Hundi uus leping na\u0308itab, et ta on end la\u0308bi murdnud"}, {"text_idx": "#000027", "text": "Paltser Ta\u0308naku naasmisest: Hyundail saab nu\u0308u\u0308d kokku va\u0308ga hea pakett"}, {"text_idx": "#000028", "text": "ETV spordi lu\u0308hiuudised 4. oktoobril"}, {"text_idx": "#000031", "text": "2030. aasta jalgpalli MM-i vo\u0303o\u0303rustab kolm kontinenti"}, {"text_idx": "#000036", "text": "Neljakordne maailmameister kaotas suure ma\u0308ngukoormuse pealt maailma 104. numbrile"}, {"text_idx": "#000037", "text": "2028. aasta jalgpalli EM-i korralduse taotlejaid ja\u0308i vaid u\u0308ks"}, {"text_idx": "#000038", "text": "Ju\u0308rgensi klubi sai eurosarja valikturniiril kindla kaotuse"}, {"text_idx": "#000039", "text": "Eesti kurlingu esipaar alustas koosto\u0308o\u0308d uue treeneriga"}, {"text_idx": "#000040", "text": "Fotod: algas Hiiu staadioni remont"}, {"text_idx": "#000041", "text": "M-Spordi juht: kahjuks ei la\u0308he mo\u0303nikord asjad loodetult"}, {"text_idx": "#000042", "text": "Cavendish ei loobu ja la\u0308heb uuele katsele"}, {"text_idx": "#000044", "text": "Uustulnuk Burnley sai Inglismaal esimese vo\u0303idu"}, {"text_idx": "#000046", "text": "Pa\u0308rnu Vapruse kapten ta\u0308navu enam va\u0308ljakule ei tule"}, {"text_idx": "#000047", "text": "Medalita ja\u0308a\u0308nud mitmevo\u0303istleja su\u0308u\u0308distas konkurenti transsoolisuses"}, {"text_idx": "#000048", "text": "Venemaa sportlased vo\u0303ivad paraolu\u0308mpialt siiski ko\u0303rvale ja\u0308a\u0308da"}, {"text_idx": "#000051", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]